./data/phi0914/phi00143/phi0914.phi00143.perseus-lat1.xml
Titus Livius (Livy)
tum quoque fuga ingens facta est; et       erant, qui legatos mittendos ad pacem precibus petendam censerent, civitatesque       conplures eo nuntio audito in deditionem venerunt   quibus purgantibus sese culpamque in duorum amentiam conferentibus,       qui se ultro ad poenam ipsi obtulissent, cum veniam dedisset praetor,  profectus extemplo ad alias civitates omnibus       imperata facientibus quieto exercitu pacatum agrum, qui paulo ante ingenti       tumultu arserat, peragravit   haec lenitas praetoris, qua sine       sanguine ferocissimam gentem domuerat, eo gratior plebi patribusque fuit, quo       crudelius  avariusque in Graecia bellatum et ab consule Licinio et ab Lucretio       praetore erat   Lucretium tribuni plebis       absentem contionibus adsiduis lacerabant, cum rei publicae causa abesse       excusaretur; sed tum adeo vicina etiam inexplorata erant, ut is eo tempore in       agro suo Antiati esset aquamque ex manubiis Antium ex flumine Loracinae duceret             id opus centum triginta milibus aeris       locasse dicitur  tabulis quoque pictis ex praeda fanum Aesculapi exornavit             invidiam infamiamque ab Lucretio       averterunt in Hortensium successorem eius Abderitae legati flentes ante curiam       querentesque oppidum suum ab Hortensio expugnatum ac direptum esse:  causam excidii fuisse urbi, quod, cum centum milia       denarium et tritici quinquaginta milia modium imperaret, spatium petierint, quo       de ea re et ad Hostilium consulem et Romam mitterent legatos   vixdum ad consulem se pervenisse et       audisse  oppidum expugnatum, principes securi percussos, sub corona ceteros       venisse   indigna res       senatui visa decreveruntque eadem de Abderitis, quae de       Coronaeis decreverant priore anno, eademque pro contione edicere Q Maenium praetorem iusserunt   et legati       duo, C SemproniusBlaesusSex IuliusCaesar , ad restituendos in libertatem Abderitas missi   iisdem mandatum, ut et Hostilio consuli et Hortensio       praetori nuntiarent senatum Abderitis iniustum bellum inlatum conquirique omnes,       qui in servitute sint, et restitui in libertatem aecum censere